**ACTA DE LA SESSIO ORDINÀRIA DEL PLE MUNICIPAL**

**NÚM.: 10/2014**

**DATA: 7 D’OCTUBRE DE 2014**

**HORA INICI: 9 H.**

**HORA FINALITZACIO: 9:58 H.**

**LLOC: AJUNTAMENT DE DELTEBRE**

 **ASSISTENTS:**

**Alcalde-President:** Sr. José Emilio Bertomeu Rio.

**Regidors**: Sr. Gervasi Aspa Casanova, Sr. Rogelio Tomàs Bonet, Sr. Joan Alginet Aliau, Sra. Sònia Bertomeu Tomàs, Sr. Oscar Martin Bo, Sr. Jordi P. Torres Fabra, Sra. Susanna Gómez Castellà, Sra. Maria Salomé Bertomeu Mauri, Sra. Sònia Bertomeu Franch, Sr. Lluís Soler Panisello, Sra. Teresa Culvi Porres, Sr. Salvador Bertomeu Bertomeu i Sr. Tomàs Castells Fresquet.

**Excusats:** Sr. Mingo Alcalà Sorribes, Carme Franch Rius i Sr. Joan Bertomeu Bertomeu.

**Secretari acctal.:** Sr. David Torres Fabra.

**Interventora acctal.:** Sra. Lorena Navarro Vicente.

**ORDRE DEL DIA**

**PART RESOLUTIVA**

**1R.- APROVACIÓ, SI S’ESCAU, DE LES ACTES DE LES SESSIONS ANTERIORS:**

* **Núm. 6/2014, ORDINÀRIA DE DATA 3 DE JUNY DE 2014**
* **Núm. 7/2014, EXTRAORDINÀRIA DE DATA 16 DE JULIOL DE 2014**
* **Núm. 8/2014, ORDINÀRIA DE DATA 29 DE JULIOL DE 2014**
* **Núm. 9/2014, EXTRAORDINÀRIA DE DATA 23 DE SETEMBRE DE 2014**

El Sr. Alcalde pregunta si algun dels grups polítics tenen alguna objecció a fer a les actes esmentades i tots els grups manifesten que estan d’acord amb el contingut de les tres primeres i per tant queden aprovades per unanimitat. Pel que fa a l’última acta de ple municipal de data 23 de setembre d’enguany, el portaveu del grup del Partit Popular, Sr. Tomàs Castells, diu que s’abstindran pel fet que no van assistir. Els grups del PSC-PM, ERC-AM i CiU voten a favor, la qual s’aprova per majoria absoluta.

**COMPTES I HISENDA**

**2N.- DONAR COMPTE DE LA JUSTIFICACIÓ DEL SEGUIMENT DEL PLA D’AJUST 2N TRIMESTRE 2014 AL MINISTERI D’HISENDA I ADMINISTRACIONS PÚBLIQUES.**

Arribats a aquest punt de l’ordre del dia es dona compte de la justificació del seguiment del pla d’ajust del 2n. Trimestre de 2014 al Ministeri d’Hisenda i Administracions Públiques, restant el Ple assabentat.

**3R.- DONAR COMPTE DE L’OBLIGACIÓ DE LA TRAMESA DE LA LLEI DE MOROSITAT 2N TRIMESTRE 2014 A LA GENERALITAT DE CATALUNYA (EACAT).**

Arribats a aquest punt de l’ordre del dia es dona compte de l’obligació de la tramesa de la Llei de Morositat del 2n trimestre de 2014 a la Generalitat de Catalunya (EACAT), restant el Ple assabentat.

**4T.- DONAR COMPTE INFORMACIÓ TRAMESA AL MINISTERI D’HISENDA I ADMINISTRACIONS PÚBLIQUES ARTICLE 16 ORDRE HAP/2105/2012 2N TRIMESTRE 2014.**

Arribats a aquest punt de l’ordre del dia es dona compte de la informació tramesa al Ministeri d’Hisenda i Administracions Públiques article 16 Ordre HAP/2105/2012 del 2n. Trimestre, restant el Ple assabentat.

**5È.- DICTAMEN DE PROPOSTA D’APROVACIÓ EXPEDIENT 5/2014 DE MODIFICACIÓ DE CRÈDITS PER TRANSFERÈNCIES SENSE VINCULACIÓ JURÍDICA.**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa de Comptes i Hisenda de data 30 de setembre de 2014, el Sr. Secretari acctal. dóna lectura en la seva part bastant a la proposta següent:

El que subscriu, Rogelio Tomas Bonet, regidor d’hisenda de l’Ajuntament de Deltebre, en ús de les facultats que la legislació vigent li concedeix, al ple de la Corporació eleva la següent INFORMACIÓ:

**EXPEDIENT DE MODIFICACIÓ, 5/14 PER TRANSFERÈNCIES DE CRÈDIT.**

Vist l’estat d’execució del pressupost a data 25 de setembre de 2014 en el seu apartat de despeses es desprèn que hi ha partides de despeses amb consignació insuficient, altres a les quals no s’esgotarà la seva consignació.

Atès que en l’expedient 5/2014 que s’adjunta desglossat per partides es pot observar que són transferències de crèdit que no incrementen el pressupost.

Atès que les transferències proposades afecten a diferents capítols, grups de programes i a despeses per inversió.

Atès que les partides que es proposa minorar no han estat incrementades mitjançant suplements o altres transferències.

Vist que no hi ha cap compromís de despesa, en relació amb les partides que es proposa minorar, que impedeixi aquesta modificació.

Per tot això i de conformitat amb allò que estableix l’article 179 i 180 del RDL 2/2004 de 5 de març i pel qual s’aprova el text refós de la Llei Reguladora de les Hisendes Locals, la Regidoria d’Hisenda.

**PROPOSTA** a l’Ajuntament Ple, l’adopció dels següents **ACORDS:**

1r. Que s’aprovi l’expedient de modificació de crèdits núm. 5/2014 que s’adjunta per un import global de 6.200,00.-€ amb el següent desglossament:

 Transferències de crèdit 6.200,00.-€

 Finançament

 Transferències crèdit a la baixa 6.200,00.-€

|  |
| --- |
| **RESUM PARTIDES MODIFICACIÓ CRÈDIT** |
| **PARTIDA** | **DESCRIPCIÓ** | **ALTA** | **BAIXA** |
|  20600.92000 | Adm.gral.equips per a processos informació  | **6.000.00.-€** |  |
| 31100.93400 | Gestió deute i tresoreria.Despeses formalització, comissions |  | **6.000,00.-€** |
| 48100.33400 | Premis i beques cultura |  | **200,00.-€**  |
| 22699.32400 | Ensenyament | **200,00.-€** |  |
|  | **TOTAL** | **6.200,00.-€** | **6.200,00.-€** |

2n.- Exposar al públic aquest expedient, durant el termini reglamentari de 15 dies hàbils, a partir del dia següent de la publicació en el B.O.P., durant els quals els interessats podran examinar-los i presentar reclamacions davant el Ple. Els expedients s’entendran definitivament aprovats si no es presentessin reclamacions, en cas contrari el Ple disposa el termini d’un mes per resoldre’ls. Els expedients romandran, a disposició dels interessats, a la Intervenció Municipal.

3r. Comunicar el present acord al Departament d’Intervenció.

La corporació, no obstant això, acordarà el que estimi adient.

Deltebre, 26 de setembre de 2014.EL REGIDOR D’HISENDA, Rogelio Tomàs Bonet

Finalitzada la lectura, intervé el Sr. Tomàs Castells Fresquet del PPC i diu que el posicionament del seu grup serà a favor de la proposta.

Intervé el Sr. Lluís Soler del grup de CiU i diu que el posicionament del seu grup serà d’abstenció a la proposta

Intervé el Sr. Joan Alginet del PSC-PM i diu que el posicionament del seu grup serà a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb onze vots a favor de José Emilio Bertomeu Rio (PSC-PM), Joan Alginet Aliau (PSC-PM), Sonia Bertomeu Franch (PSC-PM), Gervasi Aspa Casanova (ERC-AM), Rogelio Tomàs Bonet (ERC-AM), Oscar Martin Bo (ERC-AM), Sònia Bertomeu Tomàs (ERC-AM), Mª Salomé Bertomeu Mauri (ERC-AM), Susanna Gómez Castellà (ERC-AM), Jordi P. Torres Fabra (ERC-AM) i Tomàs Castells Fresquet (PPC) i tres vots d’abstenció de Lluís Soler Panisello (CiU), Salvador Bertomeu Bertomeu (CiU) i Tere Culvi Porres (CiU), per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**URBANISME I PLANIFICACIÓ DEL TERRITORI, OBRA PÚBLICA I SERVEIS MUNICIPALS**

**6È.- DICTAMEN DE PROPOSTA D’APROVACIÓ TEXT REFÓS MODIFICACIÓ PUNTUAL DE LES NNSS DE PLANEJAMENT PEL QUE FA A LA RECONFIGURACIÓ DE LA FAÇANA URBANA I REORDENACIÓ DELS USOS EXISTENTS, DEL TM DE DELTEBRE (Exp. 3/2013) -Segons acord de la Comissió d’urbanisme de les Terres de l’Ebre de 2 d’abril de 2014-.**

Enunciat el contingut d’aquest punt de l’ordre del dia, i vist que el mateix va ser informat favorablement per majoria absoluta a la Comissió Informativa d’Urbanisme i Planificació del Territori, Obra Pública i Serveis Municipals de data 30 de setembre de 2014, el Sr. Secretari acctal. dóna lectura en la seva part bastant a la proposta següent:

El qui subscriu, Rogelio Tomàs Bonet, com a regidor delegat de l’Àrea d’Urbanisme, en ús de les facultats que la legislació vigent li concedeix, al ple de la Corporació eleva la següent INFORMACIÓ:

Atès l’acord adoptat per la Comissió Territorial d’Urbanisme de les Terres de l’Ebre en la seva sessió de data 2 d’abril de 2014 en el que es va aprovar definitivament la modificació puntual de les normes subsidiàries de planejament pel que fa a la reconfiguració de la façana urbana i reordenació dels usos existents de Deltebre (exp. 3/2013) promoguda i tramesa per l’Ajuntament, i supeditant-ne la publicació al DOGC i consegüent executivitat a la presentació d’un text refós, per duplicat, verificat per l’òrgan que ha atorgat l’aprovació provisional i degudament diligenciat, que incorporin les prescripcions següents:

* 1. Cal donar compliment a l’informe de 27 de març de 2014, de la Direcció General d’Infraestructures de Mobilitat Terrestre.
	2. Cal regular la densitat de l’àmbit, que en cap cas ha de ser superior a 40 hab./Ha.
	3. Cal crear una zona específica per a l’habitatge amb protecció pública i indicar la ubicació concreta d’aquesta zona.
	4. Cal corregir l’errada material detectada a l’article 3 de la normativa.

Vista la proposta presentada per l’arquitecte municipal, Sr. Josep Raventós Duran, que es concreta en els mateixos aspectes contemplats a l’acord de la Comissió Territorial d’Urbanisme de les Terres de l’Ebre.

Per tot l’esmentat anteriorment, PROPOSO al ple de la Corporació adopti els següents acords:

1r.- Trametre per duplicat exemplar a la Comissió Territorial d’Urbanisme de les Terres de l’Ebre el corresponent text refós de la modificació puntual de les normes subsidiàries de planejament pel que fa a la reconfiguració de la façana urbana i reordenació dels usos existents de Deltebre (exp. 3/2013) a efectes de procedir a l’executivitat de l’acord adoptat per aquesta en data 2 d’abril de 2014.

2n.- Facultar al Sr. Alcalde, amb l’ajut del regidor que subscriu, per al desplegament i execució eficaç del que s’ha acordi.

La Corporació, no obstant això, acordarà el que estimi adient.

Deltebre, 25 de setembre de 2014. Rogelio Tomàs Bonet.

Finalitzada la lectura, intervé el Sr. Tomàs Castells Fresquet del PPC i diu que el posicionament del seu grup serà d’abstenció a la proposta.

Intervé el Sr. Lluís Soler del grup de CiU i diu que el posicionament del seu grup serà votar en contra a la proposta

Intervé el Sr. Joan Alginet del PSC-PM i diu que el posicionament del seu grup serà votar a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà votar a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per majoria absoluta amb deu vots a favor de José Emilio Bertomeu Rio (PSC-PM), Joan Alginet Aliau (PSC-PM), Sonia Bertomeu Franch (PSC-PM), Gervasi Aspa Casanova (ERC-AM), Rogelio Tomàs Bonet (ERC-AM), Oscar Martin Bo (ERC-AM), Sònia Bertomeu Tomàs (ERC-AM), Jordi P. Torres Fabra (ERC-AM), Mª Salomé Bertomeu Mauri (ERC-AM), Susanna Gómez Castellà (ERC-AM), tres vots en contra Lluís Soler Panisello (CiU), Salvador Bertomeu Bertomeu (CiU), Tere Culvi Porres (CiU) i una abstenció de Tomàs Castells Fresques (PPC), per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**7È.- DICTAMEN DE PROPOSTA D’APROVACIÓ INICIAL MODIFICACIÓ PUNTUAL DE LES NNSS DE PLANEJAMENT DE DELTEBRE I DE L’INFORME DE SOSTENIBILITAT AMBIENTAL, PEL QUE FA AL POLÍGON D’ACTUACIÓ URBANÍSTICA “CAMI DE SIRGA” (Exp. 3/2014).**

Enunciat el contingut d’aquest punt de l’ordre del dia, i vist que el mateix va ser informat favorablement per unanimitat a la Comissió Informativa d’Urbanisme i Planificació del Territori, Obra Pública i Serveis Municipals de data 30 de setembre de 2014, el Sr. Secretari acctal. dóna lectura en la seva part bastant a la proposta següent:

El qui subscriu, Rogelio Tomàs Bonet, com a regidor delegat de l’Àrea d’Urbanisme, en ús de les facultats que la legislació vigent li concedeix, al ple de la Corporació eleva la següent INFORMACIÓ:

## Iniciativa, Objecte i Contingut

La iniciativa de la present Modificació Puntual de les Normes Subsidiàries correspon a l’Ajuntament de Deltebre.

L’objecte del document és fer propis els objectius de millora i dinamització de la façana fluvial de Deltebre, assenyalats al PTPTE, generar àrees de suport a la navegabilitat del riu Ebre vinculades al casc urbà, amb vocació d’integració en el paisatge, potenciar el turisme fluvial al casc urbà de Deltebre, resoldre la integració de la façana urbana de Deltebre més inserida cap a l’est, millorant les seves condicions paisatgístiques, posar en valor l’espai natural del riu Ebre, i la seva riba, millorar la via turística del Camí de Sirga, creant dotacions turístiques adequades per relacionar els diferents espais del seu recorregut, i permetent la seva combinació amb els recorreguts paisatgístics pel riu Ebre i millorar les dotacions turístiques de Deltebre, creant una àrea de suport a la navegabilitat del riu Ebre, que es desenvolupa prenent com a bàsic el recurs fluvial, però que permet a la vegada la seva combinació amb la resta dels recursos turístics (turisme verd i antròpic).

**Bases de planejament i solució adoptada**

Les bases de planejament i solució adoptada es descriuen al document redactat per l’arquitecta Sr. Hortensia Palou Palomar i per l’advocat Sr. Francesc-Xavier Curto Bertomeu, sobre el qual ha donat total conformitat l’arquitecte municipal, Sr. Josep Raventós Duran.

Al mateix temps, també s’ha presentat informe de sostenibilitat ambiental elaborat de conformitat amb el document de referència redactat pels Serveis Territorials de Medi Ambient i Habitatge a les Terres de l’Ebre –Oficina Territorial d’Avaluació Ambiental (OTAA)- en data 18 de febrer de 2014, incorpora allò definit per l’article 70 del Decret 305/2006 del RLU.

En la seva virtut i de conformitat amb el previst en els articles, 62, 85 i 96 del Decret Legislatiu 1/2010, de 3 d’agost, pel qual s’aprova el Text refós de la Llei d’urbanisme, modificats pel Decret Legislatiu 3/2012, de 22 de febrer, de modificació del Text Refós de la Llei d’urbanisme i 115.c) del Decret 305/2006, de 18 de juliol, pel qual s’aprova el Reglament de la Llei d’Urbanisme, al Ple de la Corporació, proposo adopti els acords següents:

1r.- Aprovar inicialment la modificació de les Normes Subsidiàries de planejament de Deltebre, pel que fa al polígon d’actuació urbanística “Camí de Sirga” (exp. 3/2014).

2n.- L’acord d’aprovació inicial ha d’anar acompanyat de l’acord de suspensió de tramitació de plans urbanístics derivats concrets i projectes de gestió urbanística i d’urbanització complementaris, com també la suspensió de llicències de parcel·lació de terrenys, d’edificació, reforma, rehabilitació o enderrocament de construccions, de conformitat amb l’establert als articles 73 i 74 del Decret Legislatiu 1/2010, de 3 d’agost, pel qual s’aprova el Text refós de la Llei d’urbanisme, atès que l’Ajuntament de Deltebre, amb aquesta modificació, pretén assolir objectius urbanístics concrets.

3r.- Sotmetre a informació pública durant UN MES l’acord pres a efectes de que es puguin fer les al·legacions que es considerin adients, de conformitat amb l’establert a l’article 85.4 del Decret Legislatiu 1/2010, de 3 d’agost, pel qual s’aprova el Text refós de la Llei d’urbanisme.

4t.- Concedir audiència als ajuntaments que confinen amb el nostre municipi, que són l’ajuntament de Sant Jaume d’Enveja, l’ajuntament d’Amposta, l’ajuntament de L’Aldea, l’ajuntament de Camarles i l’ajuntament de L’Ampolla, de conformitat amb l’establert a l’article 85.7 del Decret Legislatiu 1/2010, de 3 d’agost, pel qual s’aprova el Text refós de la Llei d’urbanisme.

5è.- Pel que fa a aquesta modificació, s’haurà de demanar simultàniament informe als Serveis Territorials a les Terres de l’Ebre del Departament de Medi Ambient, Serveis Territorials a les Terres de l’Ebre del Departament d’Agricultura, Ramaderia, Pesca, Alimentació i Medi Natural, Servicio Provincial de Costas, Subdirecció General d’Arquitectura i Paisatge, Servei d’Ordenació del Litoral (Servei de Costes), ACA, CODE, Parc Natural del Delta de l’Ebre, Servei de Carreteres de la Diputació de Tarragona, Serveis Territorials de Carreteres de la Generalitat de Catalunya a les Terres de l’Ebre, Serveis Territorials a les Terres de l’Ebre del Departament de Cultura i Mitjans de Comunicació, companyies subministradores d’aigua i llum, Serveis Territorials a les Terres de l’Ebre del Departament d’Empresa i Ocupació (seccions de comerç, turisme i indústria), Representació Territorial de l’Esport a les Terres de l’Ebre, Serveis Territorials a les Terres de l’Ebre del Departament d’Ensenyament i Agència de Protecció de la Salut, de conformitat amb l’establert a l’art. 85.5 del del Decret Legislatiu 1/2010, de 3 d’agost, pel qual s’aprova el Text refós de la Llei d’urbanisme.

6è.- Aprovar l’informe de sostenibilitat ambiental com a document que forma part de la modificació puntual de les NNSS de planejament de Deltebre pel que fa al polígon d’actuació urbanística “Camí de Sirga” (exp. 3/2014), el qual s’ha redactat de conformitat amb el document de referència redactat pels Serveis Territorials de Medi Ambient i Habitatge a les Terres de l’Ebre –Oficina Territorial d’Avaluació Ambiental (OTAA)- en data 18 de febrer de 2014.

7è.- Sotmetre’l a informació pública durant un termini de 45 dies per tal de que es puguin fer les al·legacions que es considerin adients, de conformitat amb l’establert a l’article 115.c) del Decret 305/2006, de 18 de juliol, pel qual s’aprova el Reglament de la Llei d’Urbanisme,

8è.- Que s’efectuïn les consultes que procedeixin d’acord amb el que estableix el document de referència redactat pels Serveis Territorials de Medi Ambient i Habitatge a les Terres de l’Ebre –Oficina Territorial d’Avaluació Ambiental (OTAA)- en data 18 de febrer de 2014.

La Corporació, no obstant això, acordarà el que estimi adient.

Deltebre, 25 de setembre de 2014. Rogelio Tomàs Bonet.

Finalitzada la lectura, intervé el Sr. Tomàs Castells Fresquet del PPC i diu que el posicionament del seu grup serà votar a favor de la proposta.

Intervé el Sr. Lluís Soler del grup de CiU i diu que el posicionament del seu grup serà votar a favor de la proposta

Intervé el Sr. Joan Alginet del PSC-PM i diu que el posicionament del seu grup serà votar a favor de la proposta.

Intervé el Sr. Gervasi Aspa d’ERC-AM i diu que el posicionament del seu grup serà votar a favor de la proposta.

Finalitzades les intervencions, el Sr. President sotmet a votació l’esmentada proposta quedant aprovada per unanimitat i per tant resta expedit el tràmit adient sent facultat el Sr. Alcalde per a dur-ho a terme i per portar a efecte el que calgui per a l’execució d’aquest acord.

**PART DE CONTROL**

**8È.- DONAR COMPTE DE LES RESOLUCIONS DE L’ALCALDIA:**

* **DE LA NÚM. 927/2014 A LA NÚM. 1207/2014**

Informo que aquest punt es refereix als decrets d’alcaldia que s’han produït des de l’última sessió ordinària del ple fins a la data de convocatòria d’aquest, concretament de la núm. 927/2014 a la núm. 1207/2014 que han estat a l’abast de tots els regidors dels quals els ha estat facilitada una relació numerada i extractada i de conformitat amb el previst a l’article 42.2.a) del ROF.

**9È.- INFORMES D’ALCALDIA.**

No n’hi van haver

**10È.- PROPOSICIONS URGENTS.**

No n’hi van haver

**11È.- CONTROL DELS ÒRGANS DE LA CORPORACIÓ**

* **PRECS**
* **PREGUNTES**

Per part del Sr. Tomàs Castells del Partit Popular fa el prec de què es contesten diverses instàncies que s’han presentat.

Per part del Sr. Lluís Soler de CiU diu que el fet de hi haure Junta de Portaveus ja es van resoldre dubtes de temes que teníem pendents, encara que fa el prec que es contestin les instàncies presentades les quals demana informació majoritàriament les referents a Obres Públiques. I vol que consti en acta que les que no s’han contestat no és per que hi hagi cap contraordre ni per part del Sr. Alcalde, ni del Sr. Martín, regidor d’obres públiques, i per tant és el Tècnic Municipal qui no ha preparat la documentació.

També fa la pregunta si la suspensió de la festa de la sega ens afectat en algun cost, i vol que consti en acta que el seu grup de CiU demana els costos que han hagut del que seria l’anul·lació de la festa de la sega i la carta invitant a les empreses del poble a presentar pressupostos per fer el càtering a la festa de la plantada i de la sega.

També fa la pregunta pel que fa a les inundacions de la part nova de Riumar en els últims aiguats, a la qual cosa li contesta el Sr. Martin.

També pregunta quins son els carrers que s’han d’asfaltar pel que fa al projecte de PEIS.

Una altra pregunta que fa és referent a la Junta Prodelta pel que fa al caragol poma, referent a la posició de l’ajuntament davant la proposta del Departament i les actuacions que s’estan fent des del govern municipal.

El Sr. Lluís Soler felicita al Sr. Alcalde per l’actuació que va tenir en la intervenció de TV13.

Per part del Sr. Tomas Castells del grup del Partit Popular intervé per donar la seva opinió pel que fa al cargol poma.

També intervé el Sr. Tomàs per donar la seva opinió referent a la intervenció del Sr. Alcalde de la consulta del 9N al canal de televisió TV13.

No havent més assumptes per a tractar, el Sr. Alcalde aixeca la sessió, de la qual, com a secretari acctal. estenc aquesta acta que inclou totes les manifestacions i posicionaments que s’han produït en la sessió plenària i que es poden reproduir amb l’àudio d’enregistrament de la mateixa i que es farà arribar amb suport informàtic als regidors/es si així ho requereixen.

L’Alcalde, El secretari acctal.,

José Emilio Bertomeu Rio David Torres Fabra